JAV viceprezidentai
Pagrindinis straipsnis – JAV viceprezidentas. JAV istorijoje buvo 47 viceprezidentai. Pirmasis viceprezidentas buvo Džonas Adamsas. Iš pradžių, viceprezidentu tapdavo antrasis pagal surinktų balsų skaičių prezidento rinkimuose Rinkikų kolegijoje asmuo. Tačiau 1800 m. rinkimuose Rinkikų kolegijoje susidarius lygiosioms tarp Tomo Džefersono ir Arono Buro, prezidentą teko rinkti JAV atstovų rūmų nariams. Norint išvengti tokių nesusipratimų ateityje, buvo priimta 12-oji JAV konstitucijos pataisa, pagal kurią buvo sukurta dabar veikianti sistema, kai Rinkikų kolegijos nariai atskirai renka ir prezidentą, ir viceprezidentą. Viceprezidentas turi nedaug galių, kurios yra smulkiai detalizuotos JAV Konstitucijoje. Pagrindinė viceprezidento funkcija – perimti prezidento postą, jei jis lieka laisvas dėl prezidento mirties ar atsistatydinimo. Per visą JAV istoriją iš viso 9 viceprezidentai tokiu būdu tapo prezidentais. Be to, viceprezidentas taip pat yra JAV senato prezidentas ir, esant visiškai lygiam balsavimui senate, gali turėti lemiamą balsą sprendimo priėmimui. Viceprezidentas daug metų naudojasi šia jam suteikta galia. Iki priimant 25-ąją JAV konstitucijos pataisą, laisva viceprezidento vieta negalėjo būti užimta iki kitų rinkimų. Tokios laisvos vietos buvo gan dažnos. Buvo 16 tokių atvejų prieš priimant 25-ąją pataisą, kurios priėmimą paskatino 7 prezidentų mirtys, 1 prezidento atsistatydinimas ir 8 atvejai, kai viceprezidentas perėmė prezidento postą. Pataisa leido, kad laisva viceprezidento vieta būtų užimta prezidento paskyrimu, pritarus abiem JAV Kongreso rūmams. Po pataisos priėmimo du viceprezidentai buvo paskirti šio proceso metu – Džeraldas Fordas 1973 metais ir Nelsonas Rokfeleris 1974 metais. Viceprezidentai buvo iš 21 valstijos. Daugiau nei pusė jų buvo tik iš 5 valstijų: Niujorkas – 11, Indianos – 5, Masačiūsetso – 4, Kentukio – 3, ir Teksaso – 3. Daugelis viceprezidentų buvo 40-60 metų amžiaus, iki pradedant darbą viceprezidento poste turėję politinės patirties. 2020 m. JAV prezidento rinkimuose JAV viceprezidente buvo išrinkta Kamala Harris. Ji tapo pirmąja moterimi ir afroamerikiete JAV istorijoje išrinkta į JAV viceprezidento postą.